
Vasile Bănescu în revista în care susţine că a absolvit o facultate 

dificilă compasiune. "Kabaliști” "bor-iști”, ”nesimtiți” 

relației laic — cleric, smintirea (de natură religioasă) nu poate 
veni în mod normal decât din partea ultimului (situat într-o 
asumată responsabilitate) spre deraierea de pe Cale a primului 
(aflat, fie şi inconştient, în aşteptare/căutare). Adînca remarcă 


. X a lui Léon Bloy, „nu se ştie cine dă şi cine primeşte”, rămîne 
Vasile BANESCU desigur NA, dar nu străi nă de ea accentele 

unui context concret cum este acela al responsabilității oricărei a 
Vasile Bănescu a absolvit Facultatea de Teologie ierarhii. Rațiunea dea fi a ierarhiei bisericești, fixată atemporal 
Ortodoxă (1988-1992) din Cluj. A beneficiat de burse de de Hristos Insuşi, departe de a se suprapune cu aceea pur 
studii şi specializare in Germania - „Universitatea administrativă a statului desacralizant, este una 
din Regensburg; 2002-2003, Universitatea din Heidelberg) esențialmente sacramentală şi de profundă slujire 
și de burse de cercetare în Elveţia (2000, Basel; 2001, filantropică a celorlalţi, a Celuilalt. Scopul justificat al 
Zürich). Este doctorand al Facultăţii de Litere din activităţii publice a unui diacon, preot sau episcop nu poate 
Bucureşti, cu tema de cercetare : „Polemica laic-religios fi niciodată exterior rațiunii evanghelice fondatoare a ierarhiei 
privind conceptul de tradiţie în eseistica românească pecare aceştia o alcătuiesc. Ei sînt reprezentanții unei instituții 
interbelică” divino-umane şi purtătorii permanenți ai imaginii acesteia 


prin lumea în carese mişcă şi pe care ar trebui să o călăuzească 
spiritual. In mentalul colectiv, ei operează pe bună dreptate 
ca vii semnificanți ai unei ordini morale vertebrate de existența 
Divinităţii, simpla intersectare particulară sau publică cu un 
membru al ierarhiei ecleziastice, reanimîndu-ţi şi orientîndu- 
ți vertical atenţia spre Altcineva şi spre cu totul altceva. 

Facultatea de Teologie din Cluj-Napoca a fost desfiinţată de comuniști și reînfiinţată de abia în 1990 

Vasile BĂNESCU 


Vasile Bănescu a absolvit Facultatea de Teologie Ortodoxă (1988-1992) din Cluj (FALS! - n.n.). A beneficiat de burse de studii 
și specializare în Germania (1997-1999, Universitatea din Regensburg; 2002-2003, Universitatea din Heidelberg) și de burse 
de cercetare în Elveţia (2000, Basel; 2001, Zürich). Este doctorand al Facultăţii de Litere din București, cu tema de cercetare: 
polemica laic-religios privind conceptul de tradiție în eseistica românească interbelică” 


Detalii despre facultatea neînființată în 1988 dar urmată de purtătorul de cuvânt al Patriarhiei, aici: Vasile Bănescu împotriva 
Manualelor de Religie. Filmare din 1998, când era profesor la Liceul Goethe, de unde ulterior a fost dată afară din funcţia de directoare 
soția lui, Cristina Popa - Curticeanu, fiica cancelarului lui Ceaușescu - VIDEO (https://www.activenews.ro/stiri/Vasile-Banescu- 
impotriva-Manualelor-de-Religie.-Filmare-din-1998-cand-era-profesor-la-Liceul-Goethe-de-unde-ulterior-a-fost-data-afara-din-functia- 
de-directoare-sotia-lui-Cristina-Popa-Curticeanu-fiica-cancelarului-lui-Ceausescu-VIDEO-187215) 


„Nu e deloc suficient să fii salariat al Patriarhiei pentru a te contamina incurabil de infailibilitate și sfințenie, aşa cum nu e 
îndeajuns să fi absolvit una dintre cele 14 facultăţi de teologie provincială, 19 școli de cîntăreți bisericeşti, 9 școli postliceale 
teologico-sanitare(!) sau unul dintre cele 37 de seminarii liceale în care a fost pulverizat cu mîndrie confesională (in)actualul 
învăţămînt teologic românesc, pentru a-ţi aroga calitatea de „teolog”. În aceste instituţii, unde, printr-un sistem pedagogic 
castrator de personalitate, printr-o programă școlară cultural sterilizantă și printr-o relativ sinistră „alchimie” se operează în 
mulți dintre aspiranții la diploma în teologie o mutație sufletească letală, viețuieşte indubitabil și paradoxal același tip de 
hybris.” (...) 


„Mîndria cu care oficialii BOR prezintă statistic și autohipnotic creşterea vertiginoasă a numărului de așezăminte 
mănăstirești, de mega-biserici, de școli bisericeşti și de procente liniștitoare în sondajele legate de apartenența religioasă, 
ignoră cras realitatea dezesperantă a conţinutului axiologic al unor asemenea mundane realități.” 


- Vasile Bănescu, zis Patapievici 2, în Revista Vatra (3), 2007, Târgu Mureș 


Hybris și ekklesia 


Hybris-ul antic a indicat constant aroganţa, depășirea obraznică a limitei firești, sfidarea ţîşnită dintr-un imens orgoliu. Transferată în 
paradigmă creştină, noţiunea s-ar putea suprapune, fie și inexact, peste o luciferică înălţare de sine înaintea și în disprețul Domnului. 
Fără să aibă totuși nimic, dar chiar nimic, dintr-un tragic erou, personajul ecleziastic posedat de hybris atrage imediat atenția prin 
afișarea și practicarea unui familiarism atît de vulgar față de cele sfinte, încît singura senzaţie pe care o mai inspiră rămîne aceea a 


unui evident și șocant sacrilegiu. 


Această atitudine insolentă izvorită dintr-o incredibilă nesimţire față de întîlnirea cu dumnezeiescul care coboară în viața noastră, a devenit tipică pentru o 
foarte mare parte a clerului BOR. A oficia într- un spaţiu sacru, a opera cu harul prezent în Sfintele Taine, a vorbi in nomine Christi, a asculta mărturisirea 
unui suflet care se deschide timid în actul spovedaniei, dar mai ales a se atinge de trapul și sîngele lui Hristos din Euharistie, nimic din toate aceste supra- 
firești lucruri nu îi mai mișcă pe preoții de lut ai Dumnezeului cel viu și atit de îndelung răbdător. 


Hybris-ul acceptat și cultivat are ca rod smintirea de sine, dar și a altora. Smintirea, de orice fel, are ca efect deturnarea de la un sens și abandonarea fatală 


a acestuia în favoarea neesenţialului sau vidului desfigurant. în contextul relaţiei laic - cleric, smintirea (de natură religioasă) nu poate veni în mod normal 


decât din partea ultimului (situat într-o asumată responsabilitate) spre deraierea de pe Cale a primului (aflat, fie și inconștient, în așteptare/căutare). 


Adînca remarcă a lui Léon Bloy, „nu se știe cine dă și cine primește”, rămîne desigur mereu valabilă, dar nu străină de nuanțele și accentele unui context 
concret cum este acela al responsabilităţi oricărei ierarhii. Rațiunea de a fi a ierarhiei bisericești, fixată atemporal de Hristos însuși, departe de a se 
suprapune cu aceea pur administrativă a statului desacralizant, este una esențialmente sacramentală și de profundă slujire filantropică a celorlalţi, a 


Celuilalt. Scopul justificat al activităţii publice a unui diacon, preot sau episcop nu poate fi niciodată exterior raţiunii evanghelice fondatoare a ierarhiei pe 
care aceștia o alcătuiesc. 


Ei sint reprezentanţii unei instituţii divino-umane și purtătorii permanenţi ai imaginii acesteia prin lumea în care se mișcă și pe care ar trebui să o 


călăuzească spiritual. în mentalul colectiv, ei operează pe bună dreptate cavii semnificanţi ai unei ordini morale vertebrate de existenţa Divinităţii, simpla 


intersectare particulară sau publică cu un membra al ierarhiei ecleziastice, reanimîndu-ţi și orientîndu-ţi vertical atenţia spre Altcineva și spre cu totul altceva. 


Îndemnul lui Hristos adresat „celor trimiși” să iasă mereu în întîmpinarea lumii și să-i mute acesteia atenţia de la ceea ce este îngăduit, la ceea ce este (cu 
adevărat!) de folos, de la periculoasa lipsă de sens la Sensul mîntuitor, a ajuns să se volatilizeze însă în deșertul lipsei de vocație pentru extraordinara 
misiune pastorală, deșert traversat cu pasivitate de cohortele aspiranţilor la o „rentabilă” parohie și la ...nimic mai mult. Această malformatie prin absenţă a 
absolventului standard de teologie ortodoxă, bizar subiect teratologic lipsit de conștiința viitoarei sale misiunii sociale și uneori chiar de credinţă, este penibil 
compensată prin prezenţa inexplicabilă a unui constant aer de superioritate. Mai tînărul sau mai vîrstnicul „teolog” ortodox român care nu a avut șansa de a 
se forma la picioarele vreunui înțelept „Gamalie!”, ci doar la acelea ale unor jalnici epigoni al căror Dumnezeu e ...umbră, a căror cultură teologică & laică. 


„spoială și autoritate morală ...fără bază, acest „om nou” al teologiei românești este deja atins de hybris. 


„Teologi” improvizaţi într-un sistem de învăţămînt scolastic pînă la mumificare dogmatică, mulţi dintre ei inși hirotoniți simoniac cărora li se întîmplă să se 
roage doar în ectenii mari sau mici, fără ca asta, firește, să îi și poată preschimbam veritabili theologoi, ilegitimi stavrofori, mari sceptici ai sacrificiului de 
sine, dar neîntrecuţi maeștri de (nu doar religioase) ceremonii, ei, supremii și văzuţii reprezentanţi ai Bisericii lui Hristos, locuiesc clandestin plaiul ecleziastic 
românesc prin care zburdă nestingheriți de nimic, pentru că unii ca ei nu mai cunosc stinghereala. 


Trăitori în lume ca și cînd Dumnezeu a murit, iar ei ar dori să ne convingă neapărat de asta, simpli funcţionari ai sacrului ce se îndreaptă blazaţi spre altar 
așa cum alţii merg resemnaţi la birou, mai marii sau mai micii Bisericii naţionale, chiar dacă nu toţi, comit impasibil actul grav al smintirii laicilor mai puţin 
știutori în cele ale credinţei. 


Fără să fie lipsiţi de responsabilitatea căutării și angajării personale pe calea cea îngustă, laicii sint totuși cei ce trebuie orientaţi înțelept, cu mult tact și 
inepuizabilă disponibilitate de către cei ce au primit prin „succesiune apostolică” misiunea asumată la hirotonie, aceea de a le vesti tuturor (prin cuvînt și 
fapte!). Adevărul care eliberează de tot ce este stricător de Sens. Ceea ce ignoră masiv și sacrileg mulţi clerici ortodocși este chiar elementarul subînţeles al 
misiunii lor în societate: ilustrarea discretă, dar convingătoare pînă la convertire, printr-un personal modus vivendi, a credinţei în Dumnezeu și a mesajului 
creştin propovăduit. 


Hybris-ul ecleziastic s-a insinuat voluptuos și în cercul acelor „pnevmatomahi” teologi ai „literei care ucide”, unii dintre ei profesori și doctori nu chiar angelici. 
Cu cît acced mai sus pe calea studiului arid, cu atît mai mult sint frecventaţi de un complex ridicol de superioritate, ajungînd, unii, să capete flexibilitatea și 
căldura inimii unei erudite statui. 


Acești kabaliștii ai teologiei ortodoxe, incapabili să intre într-un dialog pe teme stringente cu reprezentanţii actualei culturi desacralizate, se lasă ușor 
posedaţi de necurata idee că simpla cercetare teoretică a dogmelor îi tranformă ad hoc în niște „intimi” ai Divinităţii şi îi ridică deasupra muritorilor obișnuiți. 


Ca și unii înalţi purtători de mitră, în a căror umbră și depersonalizantă ascultare a crescut majoritatea lor, mulţi asemenea doctori în teologie se arată 
preocupați atît de mult de „înălțarea de sine”, inclusiv în propriii lor ochi, încît ignoră să se mai vindece pe ei înșiși. 


Exultînd zgomotos în plină superstiție a bunei situări morale și a posesiei adevămlui ultim, aceste eminente (atît de) cenușii ale BOR, mereu întoarse 
inchizitorial spre alţii, de preferință critici ai „politicii” bisericești, nu mai contenesc cu îndemnurile biciuitoare la smerenie și ascultare de glasul matern al 
Bisericii, recte al lor. 


Veșnic mustrătoare și apologetic strîns unite în jurul iubiţilor ierarhi, față de care orice opinie liber exprimată echivalează cu un păcat de moarte, „prea 
cucemiciile” lor nu cunosc niciodată liniștea politicoasă și binefăcătoare în care s-ar putea face auzite și alte voci, de exemplu ale laicilor sincer interesați de 
problemele Bisericii din care și ei, de iure și de facto, fac parte. 


Cărturari autentici, care nu se sfiesc să-și asume elegant orientarea creștină într-o lume culturală pipernicită de un eclectic postmodernism, oameni cu o 
masivă și rafinată cultură teologică, dar și cu simţul evidentei realităţi pluriconfesionale în care nu ne putem mișca arțăgos și intolerant, asemenea oameni 
(intelectuali, cum altfel?), sunt maltrataţi constant de mefienţa energumenilor bor-iști și somați să se ţină cît mai departe de „cele teologice”, devenite 
inexplicabil bunuri bisericești tabu. 


Ostilitatea gureșă cu care oficialii cerberi ai BOR îi întîmpină pe cei neîmbrăcați în neagră sutană (bizar criteriu al competenţei teologice), dar care în ciuda 
acestui pardonabil fapt ar putea și ei avea un cuvînt de spus în apărarea Cuvîntului „Care luminează pe tot omu!” și nu doar pe unii, o astfel de atitudine e 
menită să macine implacabil concentrica relaţie eclesială din care se hrănește orice sănătoasă comunitate creștină. 


Atita timp cît majoritatea clericilor îi va trata însă pe laici doar ca pe niște candidaţi la penitenţă și nu se va dezbrăca de smintitoarea haină a imposturii 
teologice și morale, aceleiași comunităţi i se va obtura grav accesul la miezul de foc al creștinismului, la fertila îndreptare a minţii spre Hristos, la rafinarea 
ontologică a făpturii umane prin hristificare sau la respirarea credinţei în spiritul Predicii de pe munte... 


Hybris-ul ecleziastic și efectele lui îi bîntuie însă nemilos mai ales pe cei ce acced prin cocoţare și onctuoase strategii ale suprimării propriei demnități în 
înaltele cercuri bisericești sau măcar în vecinătatea lor. 


Acești funcţionari cu morgă ai BOR, mulţi dintre ei chinuiţi de strabism confesional, veritabili fachiri şi contorsioniști ai celor mai complicate bizantinisme, par 
a fi mînaţi fără milă de duhul luării în deșert a îndemnului lui Hristos la progresiva curăţire a inimii, singura cale spre „vederea” lui Dumnezeu și treaptă 
mereu ulterioară vederii propriului păcat. Prinţi incontestabili ai administraţiei patriarhale, mitropolitane sau episcopale, personaje cu inconfimdabil aer de 
„morminte văruite” ce practică dezinvolt performanţa slujirii simultane la doi stăpîni (Dumnezeu și mamona), mai marii și mai micii Patriarhiei se vor lamenta 
inutil și pînă la Parusie în pustiul mass-mediei autohtone, nu că ei, ci că Biserica strămoșească, cu care defăimător se identifică, este mirșav și neîntrerupt 
atacată. 


Într-o logică demnă doar de o dificilă compasiune, cetele deloc îngerești ale Administraţiei Patriarhale, Comisiilor Sinodale și ale Sinodului însuși 
reacționează în fața oricărei critici ad personam, ca și cînd Părintele Ceresc al tuturor tocmai a fost blasfemiat. 


Acești „men in black” ai Bisericii, pe care în loc să o grădinărească și să o fortifice lăuntric o muzealizează asiduu prin ritualism, nu realizează un lucru de 
elementar bun simţ: nimeni dintre oameni nu poate pretinde în mod absolut supunere și intangibilitate, pentru că „nimeni nu este (esențialmente) bun în 
afară de Dumnezeu”. 


Nimeni dintre oameni nu-și poate aroga și manifesta o deplină autoritate, decit în cazul fericit al unei vieţi personale și evoluții profesionale moralmente 
nefisurate. Orice autentică autoritate morală, aceea care cheamă tăcut respectul, nu se primește însă din exterior sau simultan cu funcţia, ci crește exclusiv 
din adîncimile unor victorii asupra propriului sine, din înfrîngerea ridicolului orgoliu, a poftei fariseice de a te plasa egoist „deasupra” altora, în mod esenţial 
din progresiva despătimire. 


Acest tip rarisim de autoritate transcende radical poziționarea conjuncturală într-o funcţie, fie ea și bisericească. în ceea ce privește autoritatea profesională, 
aceasta se așază pe umerii și numele oricăruia dintre noi odată cu anii și doar ca recunoaștere venită admirativ din partea celor consacrați de performanţă 
într-un domeniu. Atunci, cine ar putea fi atît de neînţelept încît să creadă fără rezerve că profesionalismul, al cărui conţinut are inevitabil legătură cu 
seriozitatea ascetică a studiului, cu informaţia vastă, cristalizată măcar în cultura circumscrisă domeniului particular, cu depășirea ireversibilă a mediocrităţii, 
s-ar putea reduce în cazul liderilor BOR doar la cîteva mostre de precizie liturgică și interpretare psaltică? Cel posedat de hybris-ul ecleziastic, firește! 


Nimeni, în mod normal, nu se identifică cu o instituție pînă la depersonalizare, încercînd să se eschiveze astfel de sancţiunea morală a societății în care 
trăiește sau cel puţin de aceea a propriei conștiințe. Dacă totuși cineva se debilizează moralmente atit de grav și o face pentru a se plasa perfid la adăpost 
de orice răspundere personală, comite un flagrant rapt de autoritate, nereuşind decit să se amăgească pe sine și să se împuţineze ca om. Deși situată la 
marginea credibilului, existența unor asemenea personaje ce contemplă în instituţionalizarea propriei persoane un ideal echivalent cu mînţuirea subiectivă a 
fost deja confirmată în zona ecleziastică. în legătură cu ei mi se pare că putem vorbi din nou despre un efect malign al hybris-ului. 


Nu e deloc suficient să fii salariat al Patriarhiei pentru a te contamina incurabil de infailibilitate și sfințenie, așa cum nu e îndeajuns să fi absolvit una dintre 
cele 14 facultăți de teologie provincială, 19 școli de cîntăreți bisericești, 9 școli postliceale teologico-sanitare(!) sau unul dintre cele 37 de seminarii liceale în 
care a fost pulverizat cu mîndrie confesională (in)actualul învățămînt teologic românesc, pentru a-ţi aroga calitatea de „teolog”. În aceste instituţii, unde, 
printr-un sistem pedagogic castrator de personalitate, printr-o programă școlară cultural sterilizantă și printr-o relativ sinistră „alchimie” se operează în mulţi 
dintre aspiranţii la diploma în teologie o mutație sufletească letală, vieţuiește indubitabil și paradoxal același tip de hybris. 


Acesta nu e de nefîntilnit nici în spaţiul monahismului autohton care, cu cîteva notabile excepții de supraviețuitoare figuri patericale, se confruntă astăzi cu 
cea mai virulentă criză de autoritate spirituală din istoria sa. Cauzele sint în mare parte complementare stato-uhii general al societății românești cuprinsă de 
febra unui grosier pragmatism post- decembrist, dar și de frigurile unui indiferentism religios galopant. Influențele nocive ale unei asemenea societăți în curs 
de desacralizare dincolo de zidurile mînăstirilor nu se lasă ușor deslușite, dar asta nu le diminuează cu nimic realitatea. Valul de șantierism care a lovit 
imaginaţia unor egumeni carpatini nu e străin de o anumită formă de hybris care le zdruncină grav echilibrul necesar coboririi minții în inimă... „Construiesc, 
deci mă mîntuiesc”, pare a fi elementul central al unei soteriologii sui generis pentru care au optat unii dintre arhimandriţii plaiurilor ortodoxe. 


Vocaţia acestora pentru cele văzute, cît mai bine văzute, a ieșit rapid la lumină, odată cu ţîșnirea spre cerul cel mai de jos a unei puzderii de clopotniţe și 
arhondarice. Departe de a mai putea atrage sfioși pelerini sau măcar ocazionali închinători, multe dintre mănăstirile și schiturile nou ivite în spaţiul ex- 
mioritic, fără a mai avea nimic în comun cu stilul consacrat al vechilor ctitorii voievodale amenințate azi de mină, dar nici cu sobrietatea firesc ascetică a unei 
„masade” duhovnicești, sint foarte departe de a putea aminti cuiva, vreodată, de o lavră de spiritualitate. 


Mîndria cu care oficialii BOR prezintă statistic și autohipnotic creșterea vertiginoasă a numărului de așezăminte mănăstirești, de mega-biserici, de școli 
bisericești și de procente liniştitoare în sondajele legate de apartenenţa religioasă, ignoră cras realitatea dezesperantă a conţinutului axiologic al unor 
asemenea mundane realități. 


E dispreţuită sau trecută sub o grea tăcere evidenţa cruntă că o majoritate strivitoare a celor ce se declară oricînd creștini și ortodocși se scufundă voios și 
din ce în ce mai adînc în marasmul moral secretat incontinent de o pestilenţială pletoră politică (necriticată vreodată de BOR, dar pomenită elogios în 
pastorale mai vechi sau mai noi) și de o amorală mass-media agresivă și purulentă. 


Mesajele mai mult sau mai puţin subliminale ale acesteia au efectul decerebrant al unei lobotomii de proporții. 


În acest context dramatic, în care pietrele strigă dar BOR tace, o mulțime impresionantă a fiilor și fiicelor ei duhovnicești glisează năucă spre grotești utopii 
becalice (al căror iniţiator a fost distins de un ierarh al BOR cu „Crucea Andrei Șaguna” și numit de un altul „omul providenţial”), empatizează vadimic cu 
orice elucubraţie demolatoare de reale repere morale, vorbește dezarticulat și savurează în exces umorul libidinos, trăindu-și perpetuu și oligofrenic o a 
doua copilărie vecină cu vîrsta „vacanței mari”. 


De o ignoranță fără fisură în cele autentic religioase, cu o predispoziție manifestă spre înjurătura sacrilegă, dar trăitor vivace al superstițiilor strămoșești 
cultivate de elemi însuși pe terenul unei ruralităţi folclorice confundate cu Sfînta Tradiţie, enoriașul majoritar merge însă și la biserică să dea cîte un acatist 
pentru sănătatea (inclusiv financiară a) familiei sale. 


Tot el este, din păcate, cel asupra căruia atenţia „părintelui său paroh se focalizează doar în momentele unor vizite fulger „cu icoana”, o dată sau de două 
ori pe an. Acest sărman neo-creștin ignorat de propria-i Biserică, credincios sincretist a cărui ortodoxie creștină e probată exclusiv de posesia certificatului 
de botez, participă euforic la bahice parastase și, într-o străveche tradiţie românească a nepăsării complice și a făcutului cu ochiul, îşi repetă steril o 
ortodoxă zicală referitoare la a face ce zice, nu ce face popa. 


Acesta din urmă, fie el vlădică, fie el opincă în structura organizatorică a BOR, incapabil să acceadă prin vocaţie la fireasca demnitate de „preot”, învins ușor 
de „greutatea” ce- i copleșește „harul”, alunecă frecvent se pare spre „faptele fără roadă ale întunericului”, de vreme ce memoria colectivă l-a fixat peiorativ 
și aparent definitiv într-o asemenea efigie, în această lume românească cu aer de ieftin teatru, descinderea BOR pe scena socială, intervenţia ei moral- 
sanificatoare, este încă așteptată și iar așteptată... 


Deocamdată ţine de virtutea cardinală a speranţei ca un Godot ortodox, smulgîndu-se din imobilismul său oţios și „tradițional”, să se dovedească mai 
grabnic generos și să desfidă absurdul ce ne haotizează viața cu antidotul logicii creştine, momentan exilată din ea. 


Între timp, mulţi dintre înalții ne-simnţitori ai clerului și ai unor mănăstiri mizează constant pe o indolență generalizată, dar și pe existența unor oaze de bun 
simţ şi sfioșenie faţă de cele ale Bisericii, atunci cînd își permit să călărească încrederea credincioșilor, lăfăindu-se între înaltele ei cote relevate de sondaje, 
sau șocînd prin gesturi smintitoare ușor de enumerat. Cuvinte filocalice ca cele ale Sfintului Isaac Șirul: „Dacă vezi pe fratele tău că este gata să 
păcătuiască, pune-i pe umeri haina iubirii tale”, nu îndeamnă cu siguranţă la complicități kamikaze, așa cum pare a fi tentată să interpreteze înalta ierarhie 
ortodoxă atunci cînd ignoră realitățile scandaloase din cadrul Bisericii sale. 


Revenind la monahism, fără să cred nici o clipă că e vorba despre un fenomen, ci doar despre cazuri reale, poate fi găsit oare un exemplu mai limpede de 
contradicție în termeni decit „viața îngerească” a monahului (care exact pentru accederea la ea a intrat pare-se în mînăstire) și sodomia nejustificată de 
absolut nimic? Există canoane limpezi referitoare la fireasca caterisire a celui care s-a întors împotriva firii, dedîndu-se unei „patimi de ocară”. A apărut 
vreodată, în ciuda semnalării insistente în presă, vreun comunicat oficial, rod al unei atitudini ferme a Patriarhiei sau a unei episcopii în legătură cu această 
dovedită realitate? E, oare, pasivitatea o eficace formă de agapei Nu știu cît de mult răspîndită este această patimă printre „îngerii în trup” alene vieţuitori în 
„obiectivele turistice” din spaţiul monahal românesc. Există, însă, îngeri și îngeri. Chiar dacă cei din urmă sint în minoritate, aceasta nu îi face neglijabili. Nu 
densitatea, ci ignorarea complice a cazurilor de invertire din sînul monahismului este cu adevărat alarmantă, mai ales în condiţiile constatării nivelului actual 


de vitalitate a creștinismului în general și a celui ortodox în special. 


Acest lucru nu pare să îi impresioneze, totuși, pe ierarhii BOR, încremeniţi în proiectul unei smintitoare acceptări a derapajelor morale din mănăstirile a căror 
linişte o tulbură de altfel ei înșiși, ori de cîte ori le asaltează cu înfometate delegaţii oficiale. Personaje capabile să aprecieze în legătură cu monahismul doar 
oportunitatea unui „chef la mînăstire”, acești oaspeţi de „sus” trimiși de „înaltul” la stărețiile cu renume din eparhia sa, s-au dovedit a fi dintotdeauna eficace 
în rezolvarea unor probleme foarte pămîntești ale oligarhiei ecleziastice. 


Nu ţine oare o asemenea strîmb autoritară atitudine a unor ierarhi ai BOR tot de hybris-ul ecleziastic și, fie și indirect, de sacrilegiu? 


Termenul nu cred că e prea tare în desemnarea oricărui gest ce violează o ordine sacră, iar dacă îl folosesc, nu o fac gîndindu-mă doar la sfidarea 
conștientă a oricărei virtuţi creștine și la problema invertirii, în realitate, e vorba despre un luxuriant spectru de manifestări neruşinate ale unei înfricoșătoare 
nepăsări de Dumnezeu. O indiferență demonică îi locuiește pe acești stavroghini ecleziastici, figuri teologale desfigurate de orgoliu și de grimasa neputinței 
lor de a fi mai mult decit sint cu adevărat. In spatele vorbei mieroase și a onctuozităţii pigmentate de un mascat, dar clocotind autoritarism, înapoia unei 
prost jucate smerenii, se ascunde adesea doar un rînjet. Un rînjet al cărui sinistru vine din cea mai gravă formă de invertire posibilă: aceea întru cele 
spirituale. 


Abordarea deschisă, cu nobilă încredere - într-o agora creștină a dialogului firesc cu laicatul - a problemelor ce macină din interior „inima” trupului eclezial 
național și așezarea lor cu smerenie pe un nou „Rug aprins”, ar fi un mare pas spre învingerea hidosului hybris ecleziastic adăpostit azi în BOR. 
Deocamdată putem vorbi însă doar despre o severă cardio-pathia. Simptomele dureroase, poate nu incurabile, ale acesteia au cauze deja adînci în timp și 
evidenţiază „slăbiciuni” (nu culpe) mai vechi sau mai noi ale BOR, „neputințe” specifice Bisericii Ortodoxe în general la care face referire într-o lucrare a sa 
teologul evanghelic și istoric al Bisericii, Emst Benz.1 


Particularizînd, BOR a crescut ca instituție în umbra statului, căpătînd (în structura mentalități ierarhiei bisericești) reflexele obedienţei totale față de 
autoritatea seculară. Echilibrul raportului dintre ea și puterea politică a fost constant favorabil celei din urmă, imixtiunile cvasi-permanente ale „politicului” în 
sfera „religiosului” conducînd în timp la diminuarea libertăţii interioare a BOR, libertate cedată total sub comunism. 


Lăsîndu-se copleșită mereu de statul (inevitabil) naționalist, BOR a pierdut și necesarul echilibru între conștiința sa creștin-ecumenică și cea național- 
bisericească în favoarea unui „ego-ism” naţional marcat de hybris și devenit mai puternic decit sentimentul apartenenţei la „trupul” eclezial creștin supra- 
național. Naționalismul cu panaș tricolor, chiar și cel cu profil patologic, a devenit astfel foarte prizat în mediile ecleziastice, fapt evident și în (i)realitatea 
românească imediată a unor preferinţe politice stupefiante și nu prea bine mascate ale unor membri ai ierarhiei ortodoxe. 


Poate cea mai „costisitoare” slăbiciune a BOR în relaţia cu societatea a constituit-o însă izolaţionismul ei liturgic care a condus în timp la o formă de „autism” 
ecleziastic. Raportul armonios dintre predicarea Cuviîntului (diluată azi în actul omiletic din cadrul slujbei), oficierea ritualică a serviciilor divine (Sfintele 
Taine) și ieșirea responsabilă în întimpinarea societății mereu susceptibilă de chemare la „pocăinţă” și redresare morală, acest raport bine temperat illo 
tempore a fost stricat în defavoarea unei „realizări” a Bisericii (și) în societate. BOR s-a înstrăinat progresiv de realitățile sociale concrete, care au ajuns să o 
inhibe, retrăgîndu-se în „liturgic” ca într-o carapace. 


Acest fapt explică și totala neputinţă a majorităţii slujitorilor ei de a se angaja într-un dialog destins cu personalităţi din domenii exterioare „teologicului” și, 
mai grav, disprețuirea tacită a acestora, ceea ce a insularizat și pauperizat „teologicul” autohton însuși. A miza exclusiv pe autarhie, dar a vrea să rămii în 
mijlocul societăţii ale cărei compartimente culturale le ignori, iată o opţiune destul de ciudată chiar și pentru un teolog de profesie. Retractilitatea 
(auto)întreținută a Bisericii în plan social a suprimat și posibilitatea unei benefice influenţe în procesul de cristalizare a mentalului românesc actual prin 
posibilul limbaj tăcut, dar elocvent, al unor gesturi cu conţinut etic, moral și caritabil, ceea ce nu are legătură cu vreo subtilă „confesionalizare”. 


Pe fondul deplorabilei și compromițătoarei absente a unor gesturi exemplare așteptate din partea BOR ca instituție, mai ales în „epoca” ateismului oficial 
(prezent adesea și în istoria altor ţări și a creștinismului însuși, dar tratat altfel de responsabilii Bisericilor respective), s-a ratat printre altele contracararea 
acţiunii de lavaj psihic (sufletesc) comisă prin experimentul comunist, din păcate reușit, al creării „omului nou”. O societate permeabilizată de BOR la morala 


creștină (care are în centru „persoana” liberă, nu „individul! alienabil), ar fi putut neutraliza sau măcar reduce masiv efectele tembelizante ale orelor 
obligatorii de „socialism” știinţifico- fantastic. în condiţiile lipsei oricărei opoziții, pomeniţii în ectenii conducători politici comuniști au încurajat și promovat 
nestingheriţi politica perfidă a izolării liturgice a BOR, paralizînd astfel orice posibilă pretenţie a acesteia la modelarea creștină a recentei lumi românești. 


Consecința dislocării echilibrului între fireasca înclinare a Bisericii spre legătura sa cu „lumea cerească” și reala responsabilitate a înnoirii calitative a „lumii 
pămîntești” prin permanentă încreștinare, a dat naștere în spaţiul ecleziastic românesc unui obsesiv și fals „transcendentalism”, indicat de apărătorii 
comodei poziţii a neamestecului în „impurele” și, oricum, insolubilele probleme ale cetăţii prin sintagma „vocaţia contemplaţiei”. A poseda această sugerată 
chemare „mistică” putea însemna contextual pentru ierarhii BOR și suspendarea răspunderii atît de pămîntești pentru ceea ce se întîmpla cu bisericile reale, 
nu toate condamnate la liturgică izolare, ci multe dintre ele, și la demolare. Este însă incontestabil: ei au contemplat acest lucru! Comiterea excesului în 
orientarea deliberată spre transcendent și liturgic, ca și în refugiul spre „paradisurile artificiale” ale subtilelor studii teologice (toate, realităţi nu chiar de temut 
pentru un regim politic cu sensibilitate religioasă de buldozer), exces ecleziastic ce amintește și el de hybris, a provocat avarierea gravă a misiunii specifice 
Bisericii, aceea de a încerca să modeleze lumea în duhul lui Hristos. 


Dincolo de importanţa ei intrinsecă, prezenţa în mijlocul comunităţii a unei BOR decise să-și recupereze demnitatea cea mai înaltă, aceea de slujire 
ramificată a credincioșilor ei abordaţi nu doar liturgic, ci inclusiv caritabil și cultural, este și premisa relansării dialogului cu societatea contemporană 
deschisă, căreia și ea, Biserica, cu discemămint și naturaleţe, ar trebui să-i identifice și să-i „exorcizeze” dușmanii. 


în perspectiva posibilei și necesarei recuperări a rolului „taumaturgic” și „pedagogic” al Bisericii în societatea românească, un sistematic efort de reflexie în 
marginea unor cuvinte ca: „Doctore, vindecă-te pe tine însuţi!” s-ar putea dovedi salutar în despărţirea treptată a „ekklesiei” ortodoxe de hybris-ul care o 
locuiește acum. O reabilitare a statutului BOR într-o societate din ce în ce mai „citadină”, deci și mai desacralizată, ar putea depinde și de rezolvarea unor 
priorități ca următoarele: 


- coborîrea „samariteană” a ierarhiei dintr-un amvon mult prea îndepărtat de noua dimensiune românească a existenţei; 


- înnoirea consistentă a predicii devenite aproape ininteligibilă și paralelă cu Realitatea în care „trăim, ne mișcăm și sîntem”, înnoire manifestă nu doar în 
fireasca adecvare a limbajului la problematica creștinului actual, ci și în orientarea spre o hermeneutică a Liturghiei (actualmente atît de puţin înțeleasă în 
conţinut de cei ce îi deplîng obtuz și amorțiţi întinderea); 


- reconsiderarea urgenţei catehezei în contextul unei necesare re-evanghelizări a multora din cei „87% ortodocși”, precum și explicarea conţinutului slujbelor 
religioase, astfel ca cei ce asistă la ele să nu mai aibă sentimentul că se află de cealaltă parte a unui gros geam antifonic dincolo de care văd evoluînd și 
vorbind sacerdoţi condamnaţi la incomunicabilitate; 


- abandonarea de către teologii „profesioniști”, cel puţin în dezirabilul dialog cu oamenii în came și oase, a insuportabilelor clișee din jargonul dogmatic, 
evitîndu-se astfel cel mai ridicol și mai perdant monolog cu putință; 


- renunţarea la atitudinea savonarolică de care se lovesc dur mulţi dintre cei ce vin încrezători la Spovedanie și împărtășanie, dar care se trezesc așezați la 
un stîlp al infamiei pentru că, de exemplu, nu au putut ţine tot postul sau pentru că numărul mătăniilor făcute de ei nu coincide cu cel generos recomandat 
de părintele duhovnic; 


- renunţarea la inflexibilitatea, mefienţa și aroganţa cu care „lumea bună” a ierarhiei BOR întâmpină și tratează „lumea intelectualilor”, reacționînd ostil la 
orice argumentat critică părere a acesteia și refiizind astfel împlinirea unui îndemn christic, devenit esenţială obligaţie a „urmașilor apostolilor”: „Dacă cineva 
vrea să fie întiiul, să fie cel din urmă dintre toţi și slujitor al tuturor”. De aici nu rezultă, firește, vreo inacceptabilă cedare a clericului în faţa laicului, nici a 
adevărului de credinţă în faţa teologumenului sau ereziei, ci doar creștineasca anulare a distanţei orgolioase și bănuitoare în raportul cu „aproapele” tău; 


- acceptarea deconfesionalizării învățămîntului religios din școlile laice în favoarea studierii „Istoriei creștinismului” și „Istoriei religiilor”, adîncirea 
cunoștințelor religioase strict confesionale rămînînd o firească sarcină personală și o responsabilitatepaidagogică a clericilor fiecărei Biserici. 


Am lăsat deliberat la urmă, ca pe o posibilă concluzie fertil îngrijorătoare, localizarea sursei generatoare de permanentă degringoladă și de funest hybris în 
BOR. 


Cred că ceea ce suprimă în rîndurile ierarhiei ortodoxe virtuţi fundamentale ca smerenia și discernămiîntul este o ideologizare a credinţei în varianta ei 
teologică și a cărei origine trebuie căutată într-un sistem de învățămînt nociv mobilizator. 


Din această rațiune, recunoașterea și asumarea gravisimei crize a învățămîntului religios ortodox, conjugată cu deciderea limpede în favoarea găsirii 
strategiilor de resuscitare a acestuia și de racordare a lui la complexa realitate religioasă și culturală actuală, au cel mai imperios aer cu putinţă. 


Este vorba atît de învățămîntul teologic din seminarii și facultăţi, unde impostura profesională a unora ce nu sint ei înșiși siguri dacă sint preoţi sau profesori, 
dacă predau cumva în altar sau dacă oficiază un parastas la catedră, face ravagii, cît și de cel religios din școlile laice, unde materia „Religie” a fost serios 
compromisă de indigenţă culturală și de rudimentarul tact pedagogic ale unor pseudo-profesori ce confundă spaţiul profan al școlii cu cel sacru al lăcașului 
de cult. Importanţa reformării afimdamentis a învățămîntului teologic românesc este capitală, dat fiind că în instituţiile sale se modelează profilul profesional 
și moral al viitorilor reprezentanţi ai BOR în societate. Reforma sistemului de învățămînt teologic, dar și modificarea radicală a programelor celui religios din 
școlile laice reprezintă o urgenţă, încă ignorată de BOR, și în același timp pasul decisiv spre autentica schimbare (nu doar) la faţă a tuturor structurilor ei 
înțepenite azi în iluzia propriei sănătăți morale și în confuzia formalismului religios cu „urmarea lui Hristos”. Această trecere de la optica ochelarilor de cal la 


o viziune mai generoasă asupra importanţei unei solide și ramificate instruiri intelectuale a slujitorilor Domnului nu se poate realiza fără o regîndire a situării 
strategice a BOR faţă de realitatea pluralismului cu multe fețe, a scepticismului omului (post)modem, a cauzelor indiferentismului religios și a necesității 
ieșirii onorabile în arena socială. Fascinaţia pentru apofatic și contemplativ, coroborată inconștient cu deriziunea catafaticului și a angajării sociale, se poate 
dovedi pustiitoare dacă e încurajată maladiv la vîrsta formării intelectuale. Spaţiul unei săli de curs nu e deloc același cu cel al (pro)naosului, iar 
„îmbisericirea” cuiva, pentru a nu fi lovită de nulitate sau, mai rău, de bigotism, trebuie să rămînă constant termenul unei libere opțiuni și al unei angajări 
personale străine de orice ideologizare religioasă, ortodoxă sau nu. 


Intr-un context social și cultural mereu nou, în care inclusiv BOR va trebui să evolueze, introducerea în programa didactică a facultăţilor de teologie a unor 


cursuri, măcar facultative, de „Antropologie religioasă”, „Literatură universală 
artei”, cursuri care să le însoțească firesc pe cele cu specific pur teologic, este și ea, cred, o necesitate. Accentul ascuţit în pregătirea studentului teolog 


, „Istoria filosofiei”, „Istoria mentalităților”, „Istoria gulagului românesc”, „Istoria 


ortodox ar trebui să cadă, desigur, pe parcurgerea consistentă a izvoarelor tradiţiei Bisericii și a surselor livrești de spiritualitate filocalică atit de des 

invocate, practic niciodată studiate. Din păcate, patristica și neopatristica par discipline vitregite, iar Filocalia și Patericul rămîn undeva în categoria vagă a 
numeroaselor lucruri despre care, firește, ...s-a auzit. E adevărat, pentru cei ce au „urechi de auzit”, „credinţa este din auzire, dar auzirea vine prin cuvîntul 
lui Hristos”, cuvînt bun de mîncat. Pentru a cina cu Hristos trebuie totuși să-l auzi glasul și să-l deschizi ușa inimii și a minţii... Și să-ţi găsești puterea de a 


rosti tăcut și cu inima în genunchi rugăciunea vameșului, ca să poţi cobori îndreptat spre „cele nebăgate în seamă” dar cu adevărat de folos, eliberat în 
sfîrșit de hybris. 


Vindecarea la care vreau să cred că mai putem spera și pentru care ne și rugăm ar presupune în cazul concret și delicat care a stîmit aceste amare rînduri, 
o aproape exorcizare a trecut-prezentului din istoria recentă a BOR și, în orice caz, o metanoia urmată de o firească retragere din „lojile superioare” ale 
ecleziasticului a celor ce s-ar putea simţi cumva vizaţi de un mic strigăt în pustiu. Pentru că în absenţa recunoașterii propriilor scăderi morale, a greșelilor 


smintitoare și a asumării consecințelor acestora, în ignorarea perpetuă a renunțării la orgoliul risipitor de fiinţă și în refuzul stupid al revenirii „acasă”, nu 


există, pentru nimeni dintre noi, posibilitatea atît de necesarei „iertări” și, prin urmare, a unei noi „iubiri”. 


Dacă „oricui i s-a dat mult, mult i se va cere și oricui i s- a încredințat mult, mai mult i se va cere”, atunci conducătorii văzuţi ai BOR ar trebui să realizeze 
gravitatea cutremurătoarei lor responsabilităţii înaintea lui Dumnezeu, dar și a oamenilor. 


Vedeţi și Peste 1700 de cereri de demitere a lui Vasile Bănescu adresate Preafericitului Părinte Patriarh Daniel până la această oră. Puteţi să citiți și semnaţi 


Petitia AICI (https://Awww.activenews.ro/cultura-biserica-ortodoxa/Peste-1700-de-cereri-de-demitere-a-lui-Vasile-Banescu-adresate-Preafericitului-Parinte- 
Patriarh-Daniel-pana-la-aceasta-ora.-Puteti-sa-cititi-si-semnati-Petitia-AlCI-187243) 

De aceea, are nevoie de cititorii săi pentru a supravieţui așa cum este acum. Dacă și 
tu crezi în ceea ce credem noi, te rugăm să ne sprijini să luptăm în continuare pentru 
Adevăr, pentru România! 

N-am suficienta rabdare sa ii descifrez meandrele limbajului sinuos al lui Banescu. 

Nici nu cred ca merita efortul.. 

Daca si asta e teolog, eu sunt imparat 


Mai da' cite scoli, si multe in strainatate - acolo a invatat se pare prostiile pe care le spune!!! 


Autentifică-te sau înregistrează-te (inregistrare) pentru a trimite comentarii. 

Minte demonică , demonizantă 
Bunul simţ al Bisericii e lăsat la poartă 
Crivăţul nebuniei îl asaltă ... 


Autentifică-te sau înregistrează-te (inregistrare) pentru a trimite comentarii. 

IPS Teodosie: Mitropolia Tomisului nu a fost desființată niciodată! 

totul-pe-fata.-Se-ioaca-rumba-desfiintarii-neamului-romanesc.-Nu-uitati-sa-meraeti-la- 
(cultura/2-februarie-Intampinarea-Domnului.-Marea-Sarbatoare-a-oprit-ciuma-din-anul-542.- 
Cuvantul-Parintelui-Teofil-Paraian-Sa-meraem-sore-Hristos-si-sa-vina-si-El-sore-noi-149058) 
(stiri/1PS-Teodosie-raspunde-ascultatorilor-Mitropolia- Tomisului-nu-a-fost-desfiintata-niciodata- 


Am-trimis-acum-cel-mai-comolet-referat-nentru-Mitronolia-Tomisului-la-Cancelaria-Sfantului- 
(cultura-istorie/1-februarie-1958-Cumplita-moarte-a-fratilor-Susman.-Au-ars-dar-nu-s-au- 
predat-149050) 
(cultura-biserica-ortodoxa/Parintele-loan-lstrati-O-parohie-de-84-de-mii-de-oameni-care-se- 


roaaa-unii-oentru-altii-aiutor-oentru-Biserica-Sf.-Nicolae-din-Constanta-187250) 
(cultura/Av.-Marina-loana-Alexandru-lDENTITATEA-NATIONALA-187249) 


(stiri-mass-media/Conferinta-organizata-de-Academia-Romana-Copiii-si-tehnologia-digitala- 


intre-oanici-morale-si-ootimism-tehnofil-interventia-binevenita-a-Pr.-Mihail-Stanciu-VIDEO- 
(cultura-biserica-ortodoxa/Vasile-Banescu-in-revista-in-care-sustine-ca-a-absolvit-o-facultate- 
care-nu-se-reinfiintase-Cetele-deloc-inaeresti-ale-Administratiei-Patriarhale-si-ale-Sinodului- 


stop-cardio-resnirator.-Publicase-ne-Facebook-ca-Diferenta-intre-vaccinul-Pfizer-si-cel-de-la- 
(cultura-biserica-ortodoxa/Peste-1700-de-cereri-de-demitere-a-lui-Vasile-Banescu-adresate- 
Preafericitului-Parinte-Patriarh-Daniel-nana-la-aceasta-ora.-Puteti-sa-cititi-si-semnati-Petitia- 

NU-mai-este-o-uraenta-UE-isi-reorienteaza-banii-de-la-Salvarea-Planetei-catre-Razboi- 

1 Arhiepiscopul Calinic, pe urmele 


Patriarhului Daniel: "Nu uitaţi că 


2 ”Nu se poate face un proces al 
comunismului, pentru că atunci s-ar da 


3 Tânăr consilier judeţean din PNL 
Botoșani, moarte fulgerătoare, la doar 


4 După Covid,o nouă Gogoriţă Planetară 
se prăbușește: Brusc, Schimbarea 


5 Vasile Bănescu în revista în care 
susține că a absolvit o facultate care nu 


6 RUPTURA: Elita de 1% care vrea să 
pună Șaua pe Noi (opinii /RUPTURA- 


7 1 februarie 1958: Cumplita moarte a 


8 Era transumanismului: Dr. Ana-Maria 
Mihalcea: Neuralink a implantat un cip 


O Teodor Baconschi poate să stea liniștit: 
Homosexualii din România l-au ascultat 


10 Andrei Dîrlău: O gafă diplomatică în 
relația cu China (opinii/Andrei-Dirlau-O- 


OPINII 


neamului-romanesc.-Nu-uitati-sa-mergeti-la-Biserica-Interviu-cu-ultimul-gandirist-Pan-M.-Vizirescu-16-august-1903-27-ianuarie-2000- 
187253) 


X 
de Cronicar 


„Nu e deloc suficient să fii salariat al Patriarhiei pentru a te contamina incurabil de infailibilitate și sfințenie, așa cum nu e îndeajuns să fi absolvit una dintre cele 14 facultăți de teologie 
provincială, 19 școli de cîntăreți bisericești, 9 școli postliceale teologico-sanitare(!)... 


(cultura-biserica-ortodoxa/Vasile-Banescu-in-revista-in-care-sustine-ca-a-absolvit-o-facultate-care-nu-se-reinfiintase-Cetele-deloc- 
ingeresti-ale-Administratiei-Patriarhale-si-ale-Sinodului-insusi-au-o-logica-demna-doar-de-o-dificila-compasiune.-Kabalisti-bor-isti- 
nesimtiti-187247) 


de Corneliu Vlad 


Cu titluri generice deloc captivante, dar cu un corpus de texte inedite și captivante, cărturarul Mihai Neagu Basarab ,_ directorul Institulului Român și al Bibliotecii Române din Freiburg 
publică, de ani de zile, creaţii literare care aparțin unor nume mai mult sau mai puţin cunoscute ale intelectualității romanești. 


(opinii/Corneliu-Vlad-Si-cultura-romana-isi-asteapta-reintregirea-Carturarul-Mihai-Neagu-Basarab-si-Institutul-Roman-Biblioteca- 
Romana-din-Freiburg-187240) 


de Redacția 


O senzaţională cercetare sociologică demonstrează falia creată între o pătură extrem de subțire de fanatici și îndoctrinați și restul populației normale. 


(opinii/!RUPTURA-Elita-de-1-care-vrea-sa-puna-Saua-pe-Noi-187237) 


de Andrei Dîrlău 


Statul român a mai făcut o gafă diplomatică. Guvernul României a comis o eroare majoră, dovedindu-și încă o dată lipsa de viziune și chiar miopia în politica externă (și folosesc cu 
grijă cuvintele). 


(opinii/Andrei-Dirlau-O-gafa-diplomatica-in-relatia-cu-China-187236) 


de lon Cristoiu 


La PSD a fost, miercuri, o mare adunare, un Consiliu Politic Naţional, pentru prima oară împreună și cu grupurile reunite, cu toți parlamentarii. 
(opinii/lon-Cristoiu-Rotatia-prezidentiala-o-noua-diversiune-a-coalitiei-187229) 

Toată săptămâna o petrecea la masa de lucru și scria, scria, scria, scria... Duminica și în sărbători lăsa masa de lucru pentru Sfânta masă a Altarului. 


(stiri/IPS-BARTOLOMEU-ANANIA.-31-ianuarie-13-ani-de-la-plecarea-la-Domnul.-18-martie-2024-103-de-ani-de-la-nastere.-Legaturile- 
IPS-Bartolomeu-Anania-cu-Manastirea-Varatic-de-Stavrofora-losefina-Giosanu-stareta-manastirii- 165022) 


j de Luciana Pop 


Nu este important că pleci, important e să te întorci. Să nu mori rătăcind prin străinătăţi, fără să îți aduci aminte că ai un părinte care te așteaptă cu brațele deschise” 
(stiri/31-ianuarie-13-ani-de-la-trecerea-in-vesnicie-a-Mitropolitului-Bartolomeu-Anania.-Cuvintele-sale-mai-actuale-ca-oricand-Am-dorit- 


sa-intram-in-Europa.-Dar-Europa-nu-Sodoma-De-ce-aceasta-ofensiva-de-poluare-a-spiritului-in-Romania-149035) 

Constantinescu Valentin-lonut: condoleante 


(@ Tânăr consilier judeţean din PNL Botoșani, moarte fulgerătoare, la doar 38 de ani - stop cardio-respirator. Publicase pe Facebook că "Diferenţa între vaccinul Pfizer și cel de la 
Moderna este că al doilea, pe lângă cip, conţine și senzori de parcare”) 


(stiri-politic/Tanar-consilier-judetean-din-PNL-Botosani-moarte-fulgeratoare-la-doar-38-de-ani-stop-cardio-respirator.-Publicase-pe- 


187246Hcomentariu-273674) 


INJECTIA FINALA: Veșnica lor pomenire! Munţii li se'nchină, a cinstire Pe culmi se înalță cântec ... 


(@ PROCESUL COMUNISMULUI (XLIII). Fiul lui Teodor Șușman: „Iata zicea că el se predă la comuniști numai mort”) 
(cultura-istorie/PROCESUL-COMUNISMULUI-XLIII-.-Fiul-lui-Teodor-Susman-%E2%80%9ETata-zicea-ca-el-se-preda-la-comunisti- 


numai-mort-130196/comentariu-273662) 


INJECTIA FINALA: Minte demonică , demonizantă Bunul simţ al Bisericii e lăsat la poartă Crivăţul n... 


((Q Vasile Bănescu în revista în care susţine că a absolvit o facultate care nu se reînființase: Cetele deloc îngerești ale Administraţiei Patriarhale și ale Sinodului însuși au o logică 
demnă doar de o dificilă compasiune. "Kabaliști” "bor-iști”, "nesimţiți”) 


(cultura-biserica-ortodoxa/Vasile-Banescu-in-revista-in-care-sustine-ca-a-absolvit-o-facultate-care-nu-se-reinfiintase-Cetele-deloc- 


ingeresti-ale-Administratiei-Patriarhale-si-ale-Sinodului-insusi-au-o-logica-demna-doar-de-o-dificila-compasiune.-Kabalisti-bor-isti- 
nesimtiti-187247%comentariu-273661) 


INJECTIA FINALA: Apocalipsa e aproape Apele se retrag în noapte Șerpii șuieră veninos a moarte 


(@ Era transumanismului: Dr. Ana-Maria Mihalcea: Neuralink a implantat un cip într-un creier uman, însă de mult timp au loc implantări ilegale de cipuri în oameni - “Merită investigate 


implantari-ilegale-de-cipuri-in-oameni-Merita-investigate-metode-pentru-identificarea-unor-astfel-de-microcipuri-periculoase- 
187242Hcomentariu-273660) 


Dorel Timpa: Daca si asta e teolog, eu sunt imparat Mai da' cite scoli, si multe in strainatate - a... 


((Q Vasile Bănescu în revista în care susţine că a absolvit o facultate care nu se reînființase: Cetele deloc îngerești ale Administraţiei Patriarhale și ale Sinodului însuși au o logică 


demnă doar de o dificilă compasiune. "Kabaliști” "bor-iști”, "nesimţiți”) 
(cultura-biserica-ortodoxa/Vasile-Banescu-in-revista-in-care-sustine-ca-a-absolvit-o-facultate-care-nu-se-reinfiintase-Cetele-deloc- 


ingeresti-ale-Administratiei-Patriarhale-si-ale-Sinodului-insusi-au-o-logica-demna-doar-de-o-dificila-compasiune.-Kabalisti-bor-isti- 


nesimtiti-187247%comentariu-273659) 

